मध्य प्रदेश विधान सभा चुनाव के लिए नामांकन दाख़िल करने का आज आख़िरी दिन है. पूरे प्रदेश में बड़े पैमाने पर प्रत्याशी अपना पर्चा भरेंगे. मुख्यमंत्री शिवराज सिंह चौहान भोपाल में भवानी चौक पर बीजेपी प्रत्याशियों से मिलेंगे और उनको शुभकामनाएं देंगे. उसके बाद वो राजगढ रवाना हो जाएंगे. वहां दोपहर में पार्टी प्रत्याशियों के नामांकन पत्र दाख़िल करवाएंगे. दोपहर 2 बजे वो विदिशा जाएंगे और वहां पर्चे भरवाएंगे. सीएम सभा भी करेंगे. बीजेपी ने अपने दिग्गज नेताओं को उतार दिया है जो पूरे प्रदेश में पार्टी प्रत्याशियों के पर्टा भरते वक्त मौजूद रहेंगे.